Document ID: 31998D0536

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Σεπτεμβρίου 1998 για την κατάρτιση του πίνακα των εθνικών εργαστηρίων αναφοράς για την έρευνα καταλοίπων [κοινοποιηθείσα υπό τον αριθμό Ε(1998) 2487] (Κείμενο που παρουσιάζει ενδιαφέρον για τον ΕΟΧ) (98/536/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 96/23/ΕΚ του Συμβουλίου, της 29ης Απριλίου 1996, σχετικά με τα μέτρα ελέγχου που εφαρμόζονται έναντι ορισμένων ουσιών και των καταλοίπων τους στα ζώντα ζώα και τα προϊόντα τους και την κατάργηση των οδηγιών 85/358/ΕΟΚ και 86/469/ΕΟΚ, καθώς και τις αποφάσεις 89/187/ΕΟΚ και 91/664/ΕΟΚ (1), και ιδίως το άρθρο 14 παράγραφος 1,
Εκτιμώντας:
ότι το άρθρο 14 παράγραφος 1 της οδηγίας 96/23/ΕΚ προβλέπει τον καθορισμό σε κάθε κράτος μέλος ενός τουλάχιστον εθνικού εργαστηρίου αναφοράς για την έρευνα ορισμένων ουσιών και των καταλοίπων τους έτσι ώστε κάθε κατάλοιπο ή ομάδα καταλοίπων να αποδίδεται σε ένα μόνο εθνικό εργαστήριο αναφοράς 7 ότι, για τον σκοπό αυτό, έως τις 31 Δεκεμβρίου 2000, τα κράτη μέλη μπορούν να συνεχίσουν να αναθέτουν την εξέταση του ίδιου καταλοίπου ή ομάδας καταλοίπων σε περισσότερα από ένα εθνικά εργαστήρια τα οποία έχουν ορίσει πριν την ημερομηνία έκδοσης της εν λόγω οδηγίας 7
ότι το άρθρο 14 παράγραφος 1 της οδηγίας 96/23/ΕΚ καθορίζει το έργο το οποίο εναπόκειται στην αρμοδιότητα των εθνικών εργαστηρίων αναφοράς για την έρευνα των καταλοίπων και ζητάει από την Επιτροπή να καταρτίσει τον πίνακα αυτών των εθνικών εργαστηρίων αναφοράς 7
ότι θα είναι απαραίτητο να αναθεωρηθεί το παράρτημα της παρούσας απόφασης το αργότερο έως τις 31 Δεκεμβρίου 2000 7
ότι, για λόγους νομικής διαφάνειας, έχει πρωταρχική σημασία να καταργηθούν ορισμένες διατάξεις της απόφασης 93/257/ΕΟΚ της Επιτροπής, της 15ης Απριλίου 1993, σχετικά με την απόφαση των μεθόδων αναφοράς και του πίνακα των εθνικών εργαστηρίων αναφοράς για την έρευνα καταλοίπων (2) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα εθνικά εργαστήρια αναφοράς για την έρευνα των καταλοίπων τα οποία έχουν ορισθεί σύμφωνα με το άρθρο 14 της οδηγίας 96/23/ΕΚ περιλαμβάνονται στον πίνακα ο οποίος περιέχεται στο παράρτημα της παρούσας απόφασης.
Άρθρο 2
Το άρθρο 4 και το παράρτημα της απόφασης 93/257/ΕΟΚ καταργούνται.
Άρθρο 3
Η παρούσα απόφαση θα αναθεωρηθεί το αργότερο στις 31 Δεκεμβρίου 2000.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 3 Σεπτεμβρίου 1998.

Labels: 17
20
7
0
18